**II.** Completarea declarației 204

**7.**Perioada de raportare În rubrica „Anul“ se înscrie anul pentru care se completează declarația, cu cifre arabe cu 4 caractere (de exemplu: 2020).

**8.** „Declarație rectificativă“ - Ori de câte ori se constată erori în declarația depusă anterior, se completează și se depune o declarație rectificativă, situație în care se va înscrie „X“ în căsuța prevăzută în acest scop. Asociatul desemnat să răspundă pentru îndeplinirea obligațiilor asociației față de autoritățile publice transmite o copie a declarației rectificative fiecărui membru asociat.

**9.**Secțiunea I „Date de identificare a asocierii“

**9.1.**În caseta „Cod de identificare fiscală“ se înscrie codul de identificare fiscală atribuit asocierii fără personalitate juridică, înscriindu-se cifrele cu aliniere la dreapta.În cazul în care asocierea fără personalitate juridică are calitatea de persoană impozabilă înregistrată în scopuri de taxă pe valoarea adăugată, codul de identificare fiscală va fi precedat de prefixul „RO“.

**9.2.**În rubrica „Denumire“ se înscrie denumirea asocierii.

**9.3.**Rubricile privind adresa se completează, după caz, cu datele privind adresa domiciliului fiscal a asocierii.

**10.**Secțiunea II „Date privind activitatea desfășurată“

**10.1.**Punctul 1 „Categoria de venit“ - se bifează căsuța corespunzătoare categoriei de venit, după caz: activități independente, drepturi de proprietate intelectuală, activități agricole, piscicultură, silvicultură.

**10.2.**Punctul 2 „Forma de organizare“ - se bifează căsuța corespunzătoare modului de desfășurare a activității: asociere fără personalitate juridică, entitate supusă regimului transparenței fiscale, modificarea modalității/formei de exercitare a activității.

**10.2.1.**Căsuța „Asociere fără personalitate juridică“ se bifează în cazul în care activitatea se desfășoară în cadrul unei asocieri fără personalitate juridică constituite între persoane fizice.

**10.2.2.**Căsuța „Entitate supusă regimului transparenței fiscale“ se bifează în cazul în care activitatea se desfășoară într-o formă de organizare cu personalitate juridică constituită potrivit legii speciale și care este supusă regimului transparenței fiscale, potrivit legii.

**10.2.3.**Căsuța „Modificarea modalității/formei de exercitare a activității“ se bifează în cazul schimbării modalității de exercitare a unei activități independente și/sau al transformării formei de exercitare a acesteia într-o altă formă, potrivit legislației în materie, în timpul anului de raportare, în condițiile continuării activității.

**10.3.**Punctul 3 „Determinarea venitului net“ - se bifează căsuța corespunzătoare modului de determinare a venitului net: în sistem real sau pe bază de normă de venit, după caz.Atenție: Căsuța „normă de venit“ se bifează numai în cazul asocierilor fără personalitate juridică care obțin venituri din activități agricole impuse pe bază de norme de venit.

**10.4.**Punctul 4 „Număr asociați“ - se înscrie numărul de persoane care fac parte din asociere.

**10.5.**Punctul 5 „Obiectul principal de activitate“ - se înscriu obiectul principal de activitate prevăzut în autorizație sau în contractul de asociere, precum și codul CAEN al activității desfășurate.

**10.6.**Punctul 6 „Sediul“ - se completează adresa sediului sau locul unde se desfășoară efectiv activitatea principală, după caz.

**10.7.**Punctul 7 „Contractul de asociere“ - se înscriu numărul sub care contractul de asociere a fost înregistrat la organul fiscal, precum și data înregistrării acestuia.

**10.8.**Punctul 8 „Documentul de autorizare“ - se înscriu, dacă este cazul, numărul și data eliberării documentului de autorizare care atestă dreptul asocierii de a desfășura activități economice pe teritoriul României, precum și organul emitent.

**10.9.**Punctele 9 și 10 „Data începerii/încetării activității“ - se înscriu data începerii, respectiv data încetării activității, conform contractului de asociere.Rubricile de la punctele 9 și 10 se completează numai dacă evenimentele respective se produc în cursul anului pentru care se depune declarația.

**11.**Secțiunea III „Date privind venitul net/venitul net anual impozabil“Rândul 1 „Venit brut“ - se înscrie suma reprezentând veniturile în bani și/sau echivalentul în lei al veniturilor în natură încasate în anul de raportare din activitățile desfășurate de asociere atât din activitatea de bază, cât și din cele adiacente acesteia.

Rândul nu se completează în cazul veniturilor din activități agricole impuse pe baza normelor de venit.Rândul 2 „Cheltuieli deductibile“ - se înscrie suma reprezentând cheltuielile efectuate în scopul desfășurării activității care îndeplinesc condițiile generale pentru a putea fi deduse, în funcție de natura acestora, potrivit Legii nr. 227/2015 privind Codul fiscal, cu modificările și completările ulterioare.Rândul nu se completează în cazul veniturilor din activități agricole impuse pe baza normelor de venit.

În cazul în care activitatea se desfășoară prin mai multe puncte de lucru, veniturile și cheltuielile se cumulează.Rândul 3 „Venit net (rd. 1 – rd. 2)/Venit net anual impozabil“ - se înscrie diferența dintre venitul brut și cheltuielile aferente deductibile, dacă venitul brut este mai mare decât cheltuielile deductibile fiscale, respectiv diferența dintre suma înscrisă la rândul 1 și suma înscrisă la rândul 2.

În cazul veniturilor din activități agricole impuse pe baza normelor de venit, la rândul 3 se înscrie totalul sumelor de la coloana 7 „Venit net anual impozabil“ din anexa/anexele la declarație. În situația în care asocierea desfășoară activități agricole impuse pe baza normelor de venit, pe raza mai multor județe, se completează câte o anexă pentru fiecare județ. În această situație venitul net anual impozabil la nivelul asocierii se determină prin însumarea venitului net anual impozabil determinat la nivelul fiecărui județ.

Rândul 4 „Pierdere fiscală (rd. 2 – rd. 1)“ - se înscrie diferența dintre cheltuielile aferente deductibile și venitul brut, dacă venitul brut este mai mic decât cheltuielile deductibile fiscale, respectiv diferența dintre suma înscrisă la rândul 2 și suma înscrisă la rândul 1.

Rândul nu se completează în cazul veniturilor din activități agricole impuse pe baza normelor de venit.

**12.**Secțiunea IV „Date de identificare a responsabilului asocierii“

**12.1.**Se completează datele de identificare a responsabilului asocierii desemnat să răspundă pentru îndeplinirea obligațiilor asociației față de autoritățile publice.

**12.2.**În caseta „Cod de identificare fiscală“ se înscrie codul de identificare fiscală al responsabilului asocierii, înscriindu-se cifrele cu aliniere la dreapta.

**12.3.**În cazul în care responsabilul asocierii are calitatea de persoană impozabilă înregistrată în scopuri de taxă pe valoarea adăugată, codul de identificare fiscală va fi precedat de prefixul „RO“.

**12.4.**În rubrica „Nume, prenume/Denumire“ se înscriu, după caz, denumirea sau numele și prenumele responsabilului asocierii.

**12.5.**Rubricile privind adresa se completează, după caz, cu datele privind adresa domiciliului fiscal al responsabilului asocierii.

**13.**Secțiunea V „Distribuția venitului net/venitului net anual impozabil/pierderii pe asociați“

Coloana 1 „Nume și prenume/denumire asociat“ - se înscriu numele și prenumele/denumirea asociaților, conform contractului de asociere.

Coloana 2 „Cod de identificare fiscală“ - se înscriu pentru fiecare asociat, după caz:

– codul numeric personal;

–numărul de identificare fiscală, atribuit de către Agenția Națională de Administrare Fiscală cu ocazia înregistrării fiscale;

–codul de înregistrare fiscală al asociatului, entitate transparentă fiscal, cu/fără personalitate juridică.

Coloana 3 „Domiciliu fiscal“ - se completează adresa domiciliului fiscal al asociatului.Coloana 4 „Cota de distribuire a venitului net/venitului net anual impozabil/pierderii la nivelul asocierii“ - se înscrie cota procentuală de participare, corespunzătoare fiecărui asociat, la veniturile și pierderile asocierii, conform contractului de asociere. În cazul veniturilor din activități agricole impuse pe baza normelor de venit se înscrie cota de distribuire din venitul net anual impozabil calculat la nivelul asocierii care revine fiecărui membru asociat.

Coloana 5 „Venit net/venit net anual impozabil distribuit“:

**a)**se înscrie, pentru fiecare asociat, venitul net distribuit conform cotelor procentuale de participare corespunzătoare contribuției, conform contractului de asociere;

**b)**în cazul veniturilor din activități agricole impuse pe baza normelor de venit se înscrie, pentru fiecare asociat, venitul net anual impozabil care îi revine din venitul net anual impozabil calculat la nivelul asocierii, corespunzător cotei de distribuire.

Coloana 6 „Pierdere distribuită“ - se înscrie, pentru fiecare asociat, pierderea distribuită conform cotelor de distribuire prevăzute în contractul de asociere.

Coloana nu se completează în cazul veniturilor din activități agricole impuse pe baza normelor de venit.

**14.**Anexa nr. .... privind calcularea venitului net anual impozabil din activități agricole, impuse pe bază de norme de venit, la nivelul asocierii fără personalitate juridică

**14.1.**Anexa se completează și se depune în cazul asocierilor fără personalitate juridică care realizează venituri impozabile din România, din activități agricole pentru care venitul net se determină pe bază de norme de venit, provenind din:

**a)**cultivarea produselor agricole vegetale, precum și prelucrarea, procesarea și valorificarea lor în stare naturală;

**b)**exploatarea plantațiilor viticole, pomicole, arbuștilor fructiferi și altele asemenea;

**c)**creșterea și exploatarea animalelor, inclusiv din valorificarea produselor de origine animală, în stare naturală.

**14.2.**Se completează câte o anexă pentru fiecare județ cu datele referitoare la activitatea desfășurată, care se atașează la declarație.

**14.3.**Veniturile din activități agricole, impuse pe baza normelor de venit, sunt neimpozabile, la nivelul asocierii, în limitele prevăzute la art. 105 alin. (2) din Legea nr. 227/2015 privind Codul fiscal, cu modificările și completările ulterioare:

|  |  |  |
| --- | --- | --- |
| Nr. crt. | Categoria | Plafon neimpozabil (suprafețele și numărul de animale/familii de albine, pentru care nu există obligația depunerii declarației) |
| 0 | 1 | 2 |
| I. | Produse vegetale | Suprafață |
| 1 | Cereale | până la 2 ha inclusiv |
| 2 | Plante oleaginoase | până la 2 ha inclusiv |
| 3 | Cartof | până la 2 ha inclusiv |
| 4 | Sfeclă de zahăr | până la 2 ha inclusiv |
| 5 | Tutun | până la 1 ha inclusiv |
| 6 | Hamei pe rod | până la 2 ha inclusiv |
| 7 | Legume în câmp | până la 0,5 ha inclusiv |
| 8 | Legume în spații protejate | până la 0,2 ha inclusiv |
| 9 | Leguminoase pentru boabe | până la 1,5 ha inclusiv |
| 10 | Pomi pe rod | până la 1,5 ha inclusiv |
| 11 | Vie pe rod | până la 1 ha inclusiv |
| 12 | Arbuști fructiferi | până la 1 ha inclusiv |
| 13 | Flori și plante ornamentale | până la 0,3 ha inclusiv |
| 14 | Plante medicinale și aromatice | până la 2 ha inclusiv |
| 15 | Căpșun | până la 1,0 ha inclusiv |
| II. | Animale | Număr capete/număr de familii de albine |
| 1 | Vaci | până la 2 inclusiv |
| 2 | Bivolițe | până la 2 inclusiv |
| 3 | Oi | până la 50 inclusiv |
| 4 | Capre | până la 25 inclusiv |
| 5 | Porci pentru îngrășat | până la 6 inclusiv |
| 6 | Albine | până la 75 de familii inclusiv |
| 7 | Păsări de curte | până la 100 inclusiv |

**14.4.** În vederea stabilirii regimului fiscal aplicabil veniturilor din activități agricole, la încadrarea în limitele stabilite pentru fiecare grupă de produse vegetale și fiecare grupă de animale vor fi avute în vedere suprafețele/capetele de animale/familiile de albine însumate în cadrul grupei respective.

**14.5.**Veniturile din activități agricole pentru care nu există obligația stabilirii normelor de venit se supun impunerii potrivit prevederilor cap. II „Venituri din activități independente“ de la titlul IV „Impozitul pe venit“ din Legea nr. 227/2015 privind Codul fiscal, cu modificările și completările ulterioare.

**14.6.**Veniturile obținute din valorificarea produselor provenind din activități agricole în altă modalitate decât în stare naturală reprezintă venituri din activități independente și se supun regulilor de impunere proprii categoriei respective.

**14.7.**Completarea anexei

**14.7.1.**În caseta „Cod de identificare fiscală“ se înscrie codul de identificare fiscală atribuit asocierii fără personalitate juridică, înscriindu-se cifrele cu aliniere la dreapta.În cazul în care asocierea fără personalitate juridică are calitatea de persoană impozabilă înregistrată în scopuri de taxă pe valoarea adăugată, codul de identificare fiscală va fi precedat de prefixul „RO“.

**14.7.2.**Date pentru stabilirea venitului net anual impozabil din activități agricole, impuse pe bază de norme de venit

**14.7.2.1.**Se completează câte o anexă pentru fiecare județ.

**14.7.2.2.**Activitatea desfășurată la nivelul județului.... - se înscrie denumirea județului pe raza căruia se află terenul (terenurile)/animalele/familiile de albine.

**14.7.2.3.**Opțiune privind încadrarea în limitele veniturilor neimpozabile - asocierile fără personalitate juridică care dețin suprafețe destinate producției agricole vegetale/animale în județe diferite vor opta pentru stabilirea județului sau județelor unde vor beneficia de încadrarea în limitele veniturilor neimpozabile prevăzute pentru fiecare grupă de produse vegetale/animale de la art. 105 alin. (2) din Legea nr. 227/2015 privind Codul fiscal, cu modificările și completările ulterioare. Opțiunea se exercită prin bifarea căsuței „Opțiune privind încadrarea în limitele veniturilor neimpozabile“ corespunzătoare județului în raza căruia se desfășoară activitatea agricolă pentru care asocierea va beneficia de încadrarea în limitele veniturilor neimpozabile. Stabilirea plafonului neimpozabil se realizează de către asociatul desemnat care răspunde pentru îndeplinirea obligațiilor asociației față de autoritățile publice, având în vedere limitele veniturilor neimpozabile prevăzute pentru fiecare grupă de produse vegetale/animale și suprafețele/numărul de animale/familii de albine.

De exemplu, o asociere care realizează venituri din cultivarea cerealelor pe o suprafață totală de 7 ha situată în raza a 3 localități: 0,75 ha în județul A, 2,9 ha în județul B și 3,35 ha în județul C a optat pentru încadrarea în limita veniturilor neimpozabile (2 ha pentru cultura cerealelor) pentru județul A și județul C. Stabilirea plafonului neimpozabil se va face, potrivit opțiunii asociatului desemnat care răspunde pentru îndeplinirea obligațiilor asociației față de autoritățile publice, astfel: 0,75 ha în județul A + 1,25 ha în județul C. Venitul net anual impozabil va fi stabilit pentru suprafața de 5 ha, astfel: 2,9 ha \* norma de venit corespunzătoare județului B + 2,1 ha \* norma de venit corespunzătoare județului C.

**14.7.2.4.**Terminologia folosită pentru definirea grupelor de produse vegetale și animale prevăzute la art. 105 alin. (2) din Legea nr. 227/2015 privind Codul fiscal, cu modificările și completările ulterioare, pentru care venitul se determină pe baza normelor de venit este cea stabilită potrivit legii.

**14.7.2.5.**Tabelul „Produse vegetale“Coloana 2 „Total suprafață“ - se înscrie, la rândul corespunzător grupei de produse vegetale, suprafața totală (ha) destinată producției vegetale aferentă fiecărei grupe, pe fiecare județ.Coloana 3 „Suprafață neimpozabilă“ - se înscrie, la rândul corespunzător grupei de produse vegetale, suprafața neimpozabilă (ha) destinată producției vegetale aferentă fiecărei grupe.Coloana 4 „Suprafață impozabilă“ - se înscrie suprafața impozabilă reprezentând diferența dintre totalul suprafeței și suprafața neimpozabilă, respectiv dintre datele înscrise la coloana 2 „Total suprafață“ și datele înscrise la coloana 3 „Suprafață neimpozabilă“.Coloana 5 „Norma de venit“ - se înscrie suma reprezentând norma de venit corespunzătoare județului.Coloana 6 „Norma de venit redusă“ - se completează în următoarele situații:

**a)**în cazul în care s-au înregistrat pierderi ca urmare a unor fenomene meteorologice nefavorabile ce pot fi asimilate dezastrelor naturale, ca îngheț, grindină, polei, ploaie abundentă, secetă și inundații, precum și a epizootiilor ce afectează peste 30% din suprafețele destinate producției agricole vegetale/animalele deținute, norma de venit se reduce proporțional cu pierderea respectivă, potrivit dispozițiilor art. 106 alin. (5) din Legea nr. 227/2015 privind Codul fiscal, cu modificările și completările ulterioare;

**b)**pentru producția valorificată prin/către cooperativa agricolă, fiind aplicabile dispozițiile art. 76 alin. (1) lit. c) din Legea cooperației agricole nr. 566/2004, cu modificările și completările ulterioare. Norma de venit redusă se calculează potrivit metodologiei de calcul stabilite prin Hotărârea Guvernului nr. 30/2019 privind aprobarea metodologiilor pentru stabilirea normelor de venit utilizate la impunerea veniturilor din activități agricole, precum și a Metodologiei de calcul al reducerii normei de venit pentru aplicarea prevederilor referitoare la scutirea de la plata impozitului pe venit, prevăzută la art. 76 alin. (1) lit. c) din Legea cooperației agricole nr. 566/2004, în conformitate cu dispozițiile art. 107 alin. (9) din Legea nr. 227/2015 privind Codul fiscal, cu modificările și completările ulterioare.

Coloana 7 „Venit net anual impozabil“ - se înscrie venitul net anual impozabil, stabilit după cum urmează:

**a)**pentru situațiile prevăzute la art. 106 alin. (5) din Legea nr. 227/2015 privind Codul fiscal, cu modificările și completările ulterioare, și/sau pentru producția valorificată prin/către cooperativa agricolă, în conformitate cu dispozițiile art. 76 alin. (1) lit. c) din Legea cooperației agricole nr. 566/2004, cu modificările și completările ulterioare, se completează suma stabilită ca produs între suma înscrisă la coloana 4 „Suprafața impozabilă“ și suma înscrisă la coloana 6 „Norma de venit redusă“ din tabelul „Produse vegetale“;

**b)**pentru celelalte situații se înscrie suma stabilită ca produs între suma înscrisă la coloana 4 „Suprafața impozabilă“ și suma înscrisă la coloana 5 „Norma de venit“ din tabelul „Produse vegetale“.

**14.7.2.6.**Tabelul „Animale“Coloana 2 „Număr total capete animale/familii de albine“ - se înscrie, distinct, pentru fiecare grupă de animale, numărul total de capete de animale sau de familii de albine deținute, pe fiecare județ.Coloana 3 „Număr total capete animale/familii de albine neimpozabil“ - se înscrie, distinct, pentru fiecare grupă de animale, numărul total de capete de animale sau de familii de albine neimpozabile.Coloana 4 „Număr total capete animale/familii de albine impozabil“ - se înscrie diferența dintre numărul total de capete de animale sau de familii de albine și numărul de capete de animale sau de familii de albine neimpozabile, respectiv dintre datele înscrise la coloana 2 „Număr total capete animale/familii de albine“ și datele înscrise la coloana 3 „Număr total capete animale/familii de albine neimpozabil“.

Coloana 5 „Norma de venit“ - se înscrie suma reprezentând norma de venit corespunzătoare județului.

Coloana 6 „Norma de venit redusă“ - se completează în următoarele situații:

**a)**în cazul în care s-au înregistrat pierderi ca urmare a unor fenomene meteorologice nefavorabile ce pot fi asimilate dezastrelor naturale, ca îngheț, grindină, polei, ploaie abundentă, secetă și inundații, precum și a epizootiilor ce afectează peste 30% din suprafețele destinate producției agricole vegetale/animalele deținute, norma de venit se reduce proporțional cu pierderea respectivă, potrivit dispozițiilor art. 106 alin. (5) din Legea nr. 227/2015 privind Codul fiscal, cu modificările și completările ulterioare;

**b)**pentru producția valorificată prin/către cooperativa agricolă, fiind aplicabile dispozițiile art. 76 alin. (1) lit. c) din Legea cooperației agricole nr. 566/2004, cu modificările și completările ulterioare, norma de venit redusă se calculează potrivit metodologiei de calcul stabilite prin Hotărârea Guvernului nr. 30/2019, în conformitate cu dispozițiile art. 107 alin. (9) din Legea nr. 227/2015 privind Codul fiscal, cu modificările și completările ulterioare.

Coloana 7 „Venit net anual impozabil“ - se înscrie venitul net anual impozabil, stabilit după cum urmează:

**a)**pentru situațiile prevăzute la art. 106 alin. (5) din Legea nr. 227/2015 privind Codul fiscal, cu modificările și completările ulterioare, și/sau pentru producția valorificată prin/către cooperativa agricolă, în conformitate cu dispozițiile art. 76 alin. (1) lit. c) din Legea cooperației agricole nr. 566/2004, cu modificările și completările ulterioare, se completează suma stabilită ca produs între suma înscrisă la coloana 4 „Număr capete animale/familii de albine impozabil“ și suma înscrisă la coloana 6 „Norma de venit redusă“ din tabelul „Animale“;

**b)**pentru celelalte situații se completează suma stabilită ca produs între suma înscrisă la coloana 4 „Număr capete animale/familii de albine impozabil“ și suma înscrisă la coloana 5 „Norma de venit“ din tabelul „Animale“.

**14.7.3.**Suprafețele destinate producției vegetale/Capetele de animale/Familiile de albine, deținute în comun sau în devălmășie de proprietari, uzufructuari ori de alți deținători legali, înscriși într-un document oficial, se atribuie proporțional cu cotele-părți pe care aceștia le dețin în acea proprietate sau contribuabilului care realizează venituri din activități agricole, în situația în care acestea nu se cunosc. În cazul persoanelor fizice pentru care nu a fost finalizată procedura succesorală, veniturile corespunzătoare suprafețelor destinate producției vegetale/capetelor de animal/familiilor de albine se atribuie contribuabilului care realizează venituri din activități agricole.

**14.7.4.**În cazul asocierilor care realizează venituri din desfășurarea a două sau mai multe activități agricole pentru care venitul se determină pe bază de normă de venit, asociatul desemnat care răspunde pentru îndeplinirea obligațiilor asociației față de autoritățile publice stabilește venitul anual prin însumarea veniturilor corespunzătoare fiecărei activități.